CELEX: 32005R0945
Language: bg
Date: 2005-06-21 00:00:00
Title: Регламент (ЕО) № 945/2005 на Съвета от 21 юни 2005 година за изменение на Регламент (ЕО) № 658/2002 относно въвеждане на окончателно антидъмпингово мито по вноса на амониев нитрат с произход от Русия и Регламент (ЕО) № 132/2001 за налагане на окончателно антидъмпингово мито по вноса на амониев нитрат с произход, inter alia, от Украйна след частично междинно преразглеждане съгласно член 11, параграф 3 от Регламент (ЕО) № 384/96

Важна правна забележка

|

32005R0945

Официален вестник n° L 160 , 23/06/2005 стр. 0001 - 0009 Официален вестник n° L 164 , 16/06/2006 стр. 0195 - 0203

		20050621Регламент (ЕО) № 945/2005 на Съветаот 21 юни 2005 годиназа изменение на Регламент (ЕО) № 658/2002 относно въвеждане на окончателно антидъмпингово мито по вноса на амониев нитрат с произход от Русия и Регламент (ЕО) № 132/2001 за налагане на окончателно антидъмпингово мито по вноса на амониев нитрат с произход, inter alia, от Украйна след частично междинно преразглеждане съгласно член 11, параграф 3 от Регламент (ЕО) № 384/96СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност [1] ("Базовия регламент"), и по-специално член 11, параграф 3 от него,като взе предвид предложението на Комисията, отправено след консултации с Консултативния комитет,като има предвид, че:А. ПРОЦЕДУРА1. Мерки, които са в сила(1) С Регламент (ЕО) № 2022/95 [2] Съветът наложи окончателно антидъмпингово мито върху вноса на амониев нитрат с произход от Русия. След по-нататъшно разследване, което констатира, че митото е било възприето, мерките бяха изменени с Регламент (ЕО) № 663/98 [3]. След молба за преразглеждане след изтичане на срока и за междинно преразглеждане съгласно член 11, параграф 2 и член 11, параграф 3 от Базовия регламент Съветът наложи с Регламент (ЕО) № 658/2002 [4] окончателно антидъмпингово мито в размер на 47,07 EUR на тон внесен амониев нитрат, попадащ под кодове по КН 31023090 и 31024090 и с произход от Русия.(2) С Регламент (ЕО) № 132/2001 [5] Съветът наложи окончателно антидъмпингово мито в размер на 33,25 EUR на внесен тон амониев нитрат, попадащ под кодове по КН 31023090 и 31024090 и с произход, inter alia, от Украйна.(3) Регламент (ЕО) № 658/2002 и Регламент (ЕО) № 132/2001 ще бъдат наричани по-долу "първоначални регламенти", а антидъмпинговите мита, установени с тези регламенти ще се наричат "съществуващите мерки".2. Молба за преразглеждане(4) На 15 март 2004 г. Комисията получи молба съгласно член 11, параграф 3 от Базовия регламент да направи преразглеждане на обхвата на съществуващите мерки с оглед включване на нови видове продукти.(5) Молбата беше подадена от Европейската асоциация на производителите на изкуствени торове (EFMA) от името на производителите, представляващи основен дял от производството на амониев нитрат в Общността.(6) Молбата касаеше нови видове на продукта, определени като изкуствени торове с амониев нитрат, със съдържание на азот (N), надхвърлящо 28 % и до 33 % на единица тегло, към който бяха добавени до и включително 5 % еквивалент на P2O5 (подхранващо вещество с фосфор P) и/или включително и до 5 % еквивалент на K2O (подхранващо вещество с калий K), комбинирани, смесени или преработени. Тези продукти се наричат по-долу "споменати в молбата нови видове на продукта".(7) Твърдеше се, че споменатите в молбата нови видове продукт по същество имат същите основни физически и химически характеристики, както и въпросният продукт и се продават по същите търговски канали на същите крайни потребители за същите цели. Освен това в молбата се споменаваше, че новите видове продукт са били класифицирани при вноса им в Общността със следните кодове по КН: 31051000, 31052010, 31052090, 31055100, 31055900 и 31059091.3. Откриване(8) На 2 юли 2004 г. с обявление ("обявление за откриване"), публикувано в Официален вестник на Европейския съюз, Комисията започва частично междинно преразглеждане на антидъмпинговите мерки, валидни за вноса на амониев нитрат с произход от Русия и Украйна, съгласно член 11, параграф 3 от Базовия регламент. Междинното преразглеждане е ограничено по обхват от дефиницията на въпросния продукт.(9) В документите, представени на 20 септември 2004 г., EFMA информира Комисията, че руският производител на въпросния продукт е започнал производството на споменат в молбата нов вид продукт със съдържание на N, надхвърлящо 28 %, към което са прибавени 6 % P. Затова EFMA се обръща с молба към Комисията да потърси решения, които да ѝ дадат възможност да подходи правилно към всички нови видове на продукта амониев нитрат със съдържание на N, надхвърлящо 28 % на единица тегло. Тъй като обявлението за откриване споменаваше "нови видове на продукта" без повече подробности относно съдържанието им, беше сметнато, че тази последна молба вече е обхваната от обявлението за откриване.(10) Някои заинтересовани страни твърдяха, че Комисията трябва да трансформира служебно частичното преразглеждане в цялостно преразглеждане в светлината на редица обстоятелства, които възникнаха след налагане на съществуващите мерки, включително предоставянето на статут на пазарна икономика на Русия и разширяването на ЕС с 10 нови страни. Не бяха представени обаче достатъчно точни и адекватни доказателства, които да илюстрират промяната в нивото на мерките. Затова бе прието, че няма основания за цялостно служебно междинно преразглеждане. Първо, предоставянето на статут на пазарна икономика на Русия като такъв не означава, че обстоятелствата по отношение на дъмпинга и вредоносния ефект за индивидуалните производители автоматично са се променили. Не бяха представени доказателства, които да покажат, че дъмпинговият марж, изчислен въз основа на руските разходи и цени, за разлика от тези в страната аналог, се различават значително от констатираните при предишните разследвания. Второ, разширяването не променя автоматично дъмпинговите параметри и параметрите на вредоносния ефект, които формират основата на съществуващите мерки и не бяха представени убедителни доказателства, за да се оправдае някаква промяна в това отношение.(11) Освен това някои заинтересовани страни поискаха разясняване защо започването на разследването засяга също и Украйна, като се има предвид, че в молбата не се споменаваше внос на нови видове на продукта с произход от тази държава. Поради това, че междинното преразглеждане бе ограничено по обхват от изясняването на въпросния продукт, беше сметнато, че никаква констатация в това отношение не е свързана със специфичните обстоятелства за всяка отделна държава, а по-скоро се отнася за целия внос на амониев нитрат, който е предмет на мерки, независимо от произхода му.(12) И най-накрая, един производител на въпросния продукт от Общността твърдеше, че по време на разследването един от новите видове на продукта е бил класифициран с код по КН 31059099. Позовавайки се на кодове по КН 31052090 (споменати в молбата) и 31059099, разследването откри, че тези кодове обхващат само изкуствени торове със съдържание на азот, ненадхвърлящо 10 % на единица тегло сух анхидриран продукт. Затова се стигна до заключението, че тези кодове не могат да се вземат под внимание, още повече че не обхващат изкуствени торове, които при нормални обстоятелства съдържат повече от 28 % азот на единица тегло.4. Въпросници(13) Комисията извести официално властите на държавите-износителки и всички известни заинтересовани страни относно започването на такова преразглеждане. Въпросници бяха изпратени на 16 производители-износители в Русия и на един в Украйна, както и на вносители, потребители, производители и съответните сдружения в Общността, споменати в молбата или известни по друг начин на Комисията. Заинтересуваните страни получиха възможност да изложат становищата си в писмена форма и да поискат изслушване в рамките на определения срок в обявлението за откриване.(14) Попълнени отговори на въпросниците бяха получени от два производители-износители в Русия и един в Украйна, както и от 11 производители в Общността. Редица производители-износители, производители в Общността, вносители и съответните сдружения се проявиха като заинтересовани страни и изпратиха коментари. Предвид цялата необходима налична информация и данни не беше сметнато за необходимо провеждането на проучвателни посещения в помещенията на дружествата, изпратили попълнените отговори.5. Период на разследване(15) Периодът на разследване (ПР) обхващаше периода от 1 юли 2003 г. до 30 юни 2004 г. Данните са събирани от 2000 г. до края на ПР, за да се разследват тенденциите в продажбите, вноса и покупките на пазара на Общността на въпросния продукт и на новите видове на продукта.Б. ВЪПРОСНИЯТ ПРОДУКТ СЪГЛАСНО ПЪРВОНАЧАЛНИТЕ РЕГЛАМЕНТИ(16) Въпросният продукт е амониев нитрат с произход от Русия и Украйна, попадащ под кодове по КН 31023090 (амониев нитрат не във воден разтвор) и 31024090 (смес на амониев нитрат с калциев карбонат или други неорганични неторови вещества, със съдържание на N, надхвърлящо 28 % на единица тегло). Амониевият нитрат е твърд азотен тор, обикновено използван в земеделието. Произвежда се от амоняк и азотна киселина и съдържанието му на N надхвърля 28 % на единица тегло. Той е във форма на перли или гранули.(17) Отбелязва се, че въпросният продукт винаги съдържа неорганични неторови вещества, чието присъствие е необходимо, тъй като те действат като стабилизатори. От време на време може да съдържа вторични хранителни вещества и/или микрохранителни вещества [6] в много ограничени количества. Присъствието на неорганични неторови вещества, вторични хранителни вещества и/или микрохранителни вещества може да се приеме за незначително и не влияе върху митническата класификация на въпросния продукт. Амониевият нитрат, включващ тези вещества и/или хранителни вещества (наричани по-долу "незначителни вещества и/или хранителни вещества"), се споменава в настоящия регламент като "въпросният продукт".В. РЕЗУЛТАТИ ОТ РАЗСЛЕДВАНЕТО(18) За да се определи дали съществуващите мерки са все още достатъчни, за да се противопоставят на дъмпинг, причиняващ вредоносен ефект, беше проверено: 1) имат ли споменатите в молбата нови видове на продукта едни и същи физически и химически характеристики и крайни приложения като въпросния продукт; 2) има ли различни от споменатите в молбата нови видове на продукта, които да имат или да са имали едни и същи физически и химически характеристики и крайни приложения като въпросния продукт; 3) въз основа на констатираните факти в по-горните точки каква е дефиницията и описанието на въпросния продукт в светлината на новите обстоятелства.(19) За дефиниция на химическите и агрономическите концепции, използвани в настоящия регламент, бяха използвани дефинициите, дадени в Регламент (ЕО) № 2003/2003 [7] ("Регламент за изкуствените торове") за основните хранителни вещества (N, P, K), вторичните хранителни вещества (калций, магнезий, натрий и сяра), микрохранителните вещества (бор, кобалт, мед, желязо, манган, молибден и цинк), изкуствените торове с амониев нитрат с високо съдържание на азот (N над 28 %), чистите изкуствени торове (само с едно основно хранително вещество) и съставните изкуствени торове (повече от едно основно хранително вещество).1. Физически и химически характеристики и крайни приложения на въпросния продукт и на споменатите в молбата нови видове на продукта(20) Въпросният продукт се произвежда от амоняк (NH3) и азотна киселина (HNO3), чието съчетание дава в резултат амониев нитрат (NH4NO3, наричан по-долу AN). Съдържанието на N във въпросния продукт надхвърля 28 % на единица тегло (нормално варира между 33 % и 34 %). Съотношението между съдържанието на AN и съдържанието на N, което зависи от атомното тегло на елементите, е 2.86. Съответно, тъй като въпросният продукт съдържа над 28 % N на единица тегло, той автоматично съдържа над 80 % AN на единица тегло (нормално между 94 % и 97 %) [8]. Както се посочва в съображение 17, въпросният продукт съдържа също така незначителни количества вещества и/или хранителни вещества, чието цялостно съдържание никога не може да надхвърли 20 % на единица тегло, като се има предвид, че минимум 80 % от засегнатия продукт са представени от AN.(21) Две основни черти характеризират състава на въпросния продукт — изражението на съдържанието на N и общото ниво на съдържанието на N и AN. N е изразен като нитратен азот (нитратен йон NO3-) и като амонячен азот (амонячен йон NH4+), а съотношението между двата е 1:1. Нивото на съдържанието на N винаги надхвърля 28 % на единица тегло и съответно, както се вижда по-горе, нивото на AN винаги надхвърля 80 % на единица тегло.(22) По отношение на споменатите в молбата нови видове на продукта беше констатирано, че те също са произведени от амоняк и азотна киселина, че съдържанието на N надхвърля 28 % на единица тегло и съответно съдържанието на AN надхвърля 80 % на единица тегло. Освен AN тези нови видове на продукта могат също да съдържат незначителни количества вещества и/или хранителни вещества. В тези продукти N също така е изразен като нитратен азот и като амонячен азот, а съотношението между двата е приблизително 1:1.(23) Споменатите в молбата нови видове на продукта обаче са преминали през допълнителен процес, целящ добавяне на основни хранителни вещества [9], различни от N, т.е. P и/или K, които трансформират продукта в комбиниран изкуствен тор [10]. Този комбиниран изкуствен тор може да се получи химически или чрез комбиниране. Въпреки добавянето на други основни хранителни вещества и независимо от вида на трансформацията (химическа или комбиниране) беше установено, че този процес не влияе върху нито една от основните химически характеристики на съдържащия се AN, т.е. изражението на съдържанието на N и общото ниво на N и AN, които съответно надхвърлят 28 % и 80 % на единица тегло.(24) По-специално, по отношение на цялостното ниво на N и AN следва да се прави разлика между комбинираните торове, получени по химически път и чрез комбиниране. В първия случай максималното съдържание на 5 % P и/или K, както се посочва молбата, бе констатирано като химически съвместимо със съдържанието на AN, надхвърлящо 80 % (максималното количество, оставено за P и/или K в съединенията с над 80 % AN варира между максимум 7,4 % и 12 % на единица тегло, в зависимост от използвания компонент — 7,4 % за амониевия полифосфат, 9,2 % за диамониев фосфат, 10,4 % за първичен амониев фосфат и 12 % за калиев хлорид). В случай на съединения, получени чрез комбиниране, беше констатирано, че крайният продукт се състои от гранули или перли на съответния продукт, смесени с гранули или перли на хранителни вещества P и/или K по начин, съгласно който минимум 80 % от цялото тегло на съединението се представляват от AN.(25) По отношение на физическите свойства беше констатирано, че те са строго свързани с агрономическите характеристики и следователно могат да бъдат проверени във връзка с последните. В общи линии агрономическите свойства на даден изкуствен тор зависят предимно от основните хранителни вещества [9], съдържащи се в тях, тяхното изражение и количество на единица тегло. В светлината на тези три критерия беше установено, че както съответният продукт, така и споменатите в молбата нови видове на продукта, имат едни и същи агрономически свойства по отношение на съдържанието на N и AN. Изражението на N — което е едно и също за двете категории продукти — дава възможност нуждите на селскостопанските култури от N да бъдат задоволени както в краткосрочен, така и в средносрочен и в дългосрочен план. Всъщност частта на N, изразена като нитратен азот, може лесно и незабавно да се усвои от селскостопанските култури, докато частта, изразена като амонячен азот, има нужда да премине през допълнителен процес (ферментация от бактерии в почвата), преди да бъде усвоена. Освен това прагът от 28 % също изглежда важен за задоволяване на конкретните нужди от N на селскостопанските култури, както бе отбелязано на общностно равнище, и регламентът за изкуствените торове в член 25 предписва, че изкуствените торове с амониев нитрат с високо съдържание на азот могат да се дефинират като такива, само ако съдържат над 28 % N на единица тегло. Оттук следва, че специфичните нужди на селскостопанските култури от N се задоволяват еднакво както от въпросния продукт, така и от споменатите в молбата нови видове на продукта, независимо от факта, че последните също така съдържат основни хранителни вещества, различни от N, т.е. P и/или K, които не подбиват агрономическите свойства на N.(26) И накрая, по отношение на крайните приложения — стига да се осигури необходимото количество AN — както въпросният продукт, така и споменатите в молбата нови видове на продукта, бяха използвани по време на ПР от същите фермери за същите цели. Това заключение беше подкрепено от пазарно проучване, което констатира, че почти всички фермери, които се съгласиха да участват в проучването, бяха преминали от въпросния продукт към новите видове на продукта, тъй като те бяха по-евтини. Този факт също така беше потвърден от износителя.(27) Освен това определен публичен източник назоваваше тези нови видове на продукта или AN, или NP/NK/NPK. Тези доказателства подкрепиха заключението, че пазарната стратегия на доставчика (производител-износител и вносител) е близка до схващането на потребителя за въпросния продукт и за новите видове на продукта като отговарящи на един и същи нужди.(28) Затова се стигна до заключението, че от химическа и от физическа/агрономическа гледна точка споменатите в молбата нови видове на продукта не могат да се разглеждат като въпросния продукт поради присъствието на основни хранителни вещества, различни от N, а именно P и/или K. Въпросният продукт и споменатите в молбата нови видове на продукта обаче са идентични по отношение на съдържанието им на AN — докато то надхвърля 80 % на единица тегло — незначителните количества вещества и хранителни вещества, които биха могли да съдържат, както и основните им крайни приложения. Следователно съдържанието на AN и незначителните вещества и хранителни вещества в споменатите в молбата нови видове на продукта трябва също да се разглеждат като въпросния продукт2. Физически и химически характеристики и крайни приложения на въпросния продукт и на различни от споменатите в молбата нови видове на продукта(29) Беше разследвано също така има ли различни от споменатите в молбата нови видове на продукта, които да имат или биха могли да имат едни и същи основни химически и физически характеристики и крайни приложения като въпросния продукт и които следователно би трябвало да попадат в обсега на въпросния продукт.(30) Както бе споменато преди, основните химически характеристики, определящи агрономическите свойства, които характеризират въпросния продукт са изражението на съдържанието и общото ниво на N и AN. Така беше проверено дали другите изкуствени торове съдържат или биха могли да съдържат N, изразен като нитратен азот и като амонячен азот на ниво над 28 % на единица тегло (и съответно ниво на AN над 80 % на единица тегло).(31) Бяха идентифицирани следните нови видове на продукта: 1) двойни соли и смеси на амониев сулфат и амониев нитрат (в момента, класифицирани по код по КН 31022900), 2) двойни соли и смеси на калциев нитрат и амониев нитрат (в момента, класифицирани по код по КН 31026000), 3) двойни соли и смеси на соли на магнезиеви съединения и амониев нитрат (в момента, класифицирани по код по КН 31029000), и 4) изкуствени торове NPK, NP и NK, чието съдържание на P, K или PK надхвърля посоченото в молбата (5 %), но не и химически възможния праг за N над 28 % (виж съображение 24). Този списък не е изчерпателен.(32) По отношение на крайните им приложения беше установено, че химическата им структура и агрономическите свойства са такива, че да ги направят подходящи за използване за същите цели като въпросния продукт, стига съдържанието на N да е достатъчно, т.е. да се поддържа ниво, надхвърлящо 28 % на единица тегло (и съответно ниво на AN над 80 % на единица тегло).(33) Затова се стигна до заключението, че въпросният продукт и новите видове на продукта, различни от споменатите в молбата, са идентични по отношение на съдържанието на AN — стига то да надхвърля 80 % на единица тегло — незначителните вещества и хранителни вещества, които може да съдържат, както и основните им приложения. Затова съдържанието на AN и незначителните вещества и хранителни вещества в различните от споменатите в молбата нови видове на продукта следва също да се разглеждат като въпросния продукт.(34) Някои заинтересовани страни твърдяха, че е неоправдано включването в молбата на неописани изкуствени торове като проблематични. В това отношение се отбелязва, че целта на настоящото разследване е да включи всички нови видове на продукта, които трябва да се разглеждат като въпросния продукт, защото имат по същество същите основни физически и химически характеристики и същите основни приложения. Затова в обявлението за откриване бяха споменати "нови видове на продукта" без допълнителни подробности относно химическия им състав с цел да се провери въз основа на обективни критерии дали и кои нови видове на продукта трябва да бъдат включени. Затова беше решено, че всички видове изкуствени торове, които се съдържат във въпросния продукт и тяхната тарифна класификация, могат да бъдат разследвани и включени в настоящия регламент. Следователно твърдението трябваше да бъде отхвърлено.3. Заключения(35) В светлината на горните констатации се стигна до заключение, че всички нови видове на продукта следва да се разглеждат като въпросния продукт изключително във връзка със съдържанието на AN в тях — стига то да надхвърля 80 % на единица тегло — заедно с незначителните вещества и хранителните вещества, но не и що се отнася до основните хранителни вещества P и K. Вследствие на това, за да се приложат съществуващите мерки само за въпросния продукт, включен във всички нови видове на продукта, изглежда оправдано пропорционалното прилагане на съществуващите мерки.(36) В това отношение беше решено, че в случай на внос на комбинирани [11] изкуствени торове с амониев нитрат и съдържание на азот, надхвърлящо 28 % на единица тегло, съществуващите мерки трябва да се прилагат в съотношение със съдържанието на AN и на другите незначителните вещества и хранителни вещества. С цел опростяване на митническата процедура и прилагането на необходимия процент мито, съответстващо на количеството въпросен продукт, включен в съединението, бяха определени четири обхвата на митнически проценти, съответстващи на всяка група съединения, съдържащи съответно първите под 3 % P и/или K на единица тегло; вторите 3 % на единица тегло или отгоре, но под 6 % P и/или K; третите 6 % на единица тегло или отгоре, но под 9 % на единица тегло P и/или K; и четвъртите 9 % на единица тегло или отгоре, но не надхвърлящи 12 % на единица тегло P и/или K.(37) Най-накрая се стигна до заключението, че описанието на въпросния продукт в оперативната част на първоначалните регламенти трябва да се поясни: изразът "амониев нитрат" трябва да се замени с "твърди изкуствени торове със съдържание на амониев нитрат, надхвърлящо 80 % на единица тегло", за да се отбележи, че няколко изкуствени торове имат съдържание на AN, надхвърлящо 80 % на единица тегло и съдържание на N, изразено в нитратен азот и амонячен азот, надхвърлящи 28 % на единица тегло, и за да се избегне объркване между въпросния продукт и основното му съдържание (AN).(38) Няколко заинтересовани страни не бяха съгласни с онова, което определиха като разширение на съществуващите мерки за продукти, различни от въпросния продукт. Следва да се напомни, че горните заключения не предвиждат разширяване на съществуващите мерки като такива, за да обхванат нови видове на продукта, а само пропорционалното им прилагане за въпросния продукт, включен в новите видове на продукта,ПРИЕ НАСТОЯЩИЯ РЕГЛАМЕНТ:Член 11. Член 1, параграф 1 от Регламент (ЕО) № 658/2002 се заменя със следното:"1. Налага се окончателно антидъмпингово мито върху вноса на твърди изкуствени торове със съдържание на амониев нитрат, надхвърлящо 80 % на единица тегло, попадащи под кодове по КН 31023090, 31024090, ex31022900, ex31026000, ex31029000, ex31051000, ex31052010, ex31055100, ex31055900 и ex31059091, с произход от Русия."2. Член 1, параграф 1 от Регламент (ЕО) № 132/2001 се заменя със следното:"1. Налага се окончателно антидъмпингово мито върху вноса на твърди изкуствени торове със съдържание на амониев нитрат, надхвърлящо 80 % на единица тегло, попадащи под кодове по КН 31023090, 31024090, ex31022900, ex31026000, ex31029000, ex31051000, ex31052010, ex31055100, ex31055900 и ex31059091, с произход от Украйна."3. Член 1, параграф 2 от Регламент (ЕО) № 658/2002 се заменя със следното:"2. Процентът на окончателното антидъмпингово мито е фиксирана сума в евро за тон, както се посочва по-долу:Описание на продукта | код по КН | код по ТАИК | Фиксирана сума на митата (в евро за тон) |—амониев нитрат, който не е във воден разтвор | 31023090 | — | 47,07 |—смеси на амониев нитрат с калциев карбонат или други неорганични неторови вещества, със съдържание на азот над 28 % на единица тегло | 31024090 | — | 47,07 |—твърди изкуствени торове със съдържание на амониев нитрат над 80 % на единица тегло | 31022900 | 10 | 47,07 |—твърди изкуствени торове със съдържание на амониев нитрат над 80 % на единица тегло | 31026000 | 10 | 47,07 |—твърди изкуствени торове със съдържание на амониев нитрат над 80 % на единица тегло | 31029000 | 10 | 47,07 |—твърди изкуствени торове със съдържание на амониев нитрат над 80 % на единица тегло | 31051000 | 10 | 47,07 |—твърди изкуствени торове със съдържание на амониев нитрат над 80 % на единица тегло, със съдържание на фосфор, оценено като P2O5 и/или съдържание на калий, оценено като K2O, под 3 % на единица тегло | 31051000 | 20 | 45,66 |—твърди изкуствени торове със съдържание на амониев нитрат над 80 % на единица тегло, със съдържание на фосфор, оценено като P2O5 и/или съдържание на калий, оценено като K2O, по-малко или над 3 %, но под 6 % на единица тегло | 31051000 | 30 | 44,25 |—твърди изкуствени торове със съдържание на амониев нитрат над 80 % на единица тегло, със съдържание на фосфор, оценено като P2O5 и/или съдържание на калий, оценено като K2O, 6 % или над 6 %, но под 9 % на единица тегло | 31051000 | 40 | 42,83 |—твърди изкуствени торове със съдържание на амониев нитрат над 80 % на единица тегло, със съдържание на фосфор, оценено като P2O5 и/или съдържание на калий, оценено като K2O, 9 % или над 9 %, но под 12 % на единица тегло | 31051000 | 50 | 41,42 |—твърди изкуствени торове със съдържание на амониев нитрат над 80 % на единица тегло, със съдържание на фосфор, оценено като P2O5 и съдържание на калий, оценено като K2O, под 3 % на единица тегло | 31052010 | 30 | 45,66 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 3 % или над 3 %, но под 6 % на единица тегло | 31052010 | 40 | 44,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 6 % или над 6 %, но под 9 % на единица тегло | 31052010 | 50 | 42,83 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 9 % или над 9 %, но под12 % на единица тегло | 31052010 | 60 | 41,42 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, под 3 % на единица тегло | 31055100 | 10 | 45,66 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 3 % или над 3 %, но под 6 % на единица тегло | 31055100 | 20 | 44,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 6 % или над 6 %, но под 9 % на единица тегло | 31055100 | 30 | 42,83 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 9 % или над 9 %, но под 10,40 % на единица тегло | 31055100 | 40 | 42,17 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като Р2O5, под 3 % на единица тегло | 31055900 | 10 | 45,66 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като Р2O5, 3 % или над 3 %, но под 6 % на единица тегло | 31055900 | 20 | 44,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като Р2O5, 6 % или над 6 %, но под 9 % на единица тегло | 31055900 | 30 | 42,83 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като Р2O5, 9 % или над 9 %, но под 10,40 % на единица тегло | 31055900 | 40 | 42,17 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като К2O, под 3 % на единица тегло | 31059091 | 30 | 45,66 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като К2O, 3 % или над 3 %, но под 6 % на единица тегло | 31059091 | 40 | 44,25 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като К2O, 6 % или над 6 %, но под 9 % на единица тегло | 31059091 | 50 | 42,83 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като К2O, 9 % или над 9 %, но под 12 % на единица тегло | 31059091 | 60 | 41,42" |4. Член 1, параграф 2 от Регламент (ЕО) № 132/2001 се заменя със следното:"2. Процентът на окончателното антидъмпингово мито е фиксирана сума в евро за тон, както се посочва по-долу:Описание на продукта | код по КН | код по ТАИК | Фиксирана сума на митото (в евро за тон) |—Амониев нитрат, който не е във воден разтвор | 31023090 | — | 33,25 |—Смеси на амониев нитрат с калциев карбонат или други неорганични неторови вещества, със съдържание на азот над 28 % на единица тегло | 31024090 | — | 33,25 |—твърди изкуствени торове със съдържание на амониев нитрат над 80 % на единица тегло | 31022900 | 10 | 33,25 |—твърди изкуствени торове със съдържание на амониев нитрат над 80 % на единица тегло | 31026000 | 10 | 33,25 |—твърди изкуствени торове със съдържание на амониев нитрат над 80 % на единица тегло | 31029000 | 10 | 33,25 |—твърди изкуствени торове със съдържание на амониев нитрат над 80 % на единица тегло, не съдържащи фосфор или калий | 31051000 | 10 | 33,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и/или съдържание на калий, оценено като K2O, под 3 % на единица тегло | 31051000 | 20 | 32,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и/или съдържание на калий, оценено като K2O, 3 % или над 3 %, но под 6 % на единица тегло | 31051000 | 30 | 31,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и/или съдържание на калий, оценено като K2O, 6 % или над 6 %, но по-малко от 9 % на единица тегло | 31051000 | 40 | 30,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и/или съдържание на калий, оценено като K2O, 9 % или над 9 %, но по-малко от 12 % на единица тегло | 31051000 | 50 | 29,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, под 3 % на единица тегло | 31052010 | 30 | 32,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 3 % или над 3 %, но под 6 % на единица тегло | 31052010 | 40 | 31,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 6 % или над 6 %, но под 9 % на единица тегло | 31052010 | 50 | 30,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5 и съдържание на калий, оценено като K2O, 9 % или над 9 %, но под 12 % на единица тегло | 31052010 | 60 | 29,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, под 3 % на единица тегло | 31055100 | 10 | 32,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 3 % или над 3 %, но под 6 % на единица тегло | 31055100 | 20 | 31,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 6 % или над 6 %, но под 9 % на единица тегло | 31055100 | 30 | 30,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 9 % или над 9 %, но под 10,40 % на единица тегло | 31055100 | 40 | 29,79 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, под 3 % на единица тегло | 31055900 | 10 | 32,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 3 % или над 3 %, но под 6 % на единица тегло | 31055900 | 20 | 31,25 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 6 % или над 6 %, но под 9 % на единица тегло | 31055900 | 30 | 30,26 |—твърди изкуствени торове със съдържание на амониев нитрат над 80 % на единица тегло и със съдържание на фосфор, оценено като P2O5, 9 % или над 9 %, но под 10,40 % на единица тегло | 31055900 | 40 | 29,79 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като K2O, под 3 % на единица тегло | 31059091 | 30 | 32,25 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като K2O, 3 % или над 3 %, но под 6 % на единица тегло | 31059091 | 40 | 31,25 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като K2O, 6 % или над 6 %, но под 9 % на единица тегло | 31059091 | 50 | 30,26 |—твърди изкуствени торове със съдържание на амониев нитрат над 80 % на единица тегло и със съдържание на калий, оценено като K2O, 9 % или над 9 %, но под 12 % на единица тегло | 31059091 | 60 | 29,26" |Член 2Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Люксембург на 21 юни 2005 година.За СъветаПредседателF. Boden[1] ОВ L 56, 6.3.1996 г., стр. 1. Регламент, последно изменен с Регламент (ЕО) № 461/2004 (ОВ L 77, 13.3.2004 г., стр. 12).[2] ОВ L 198, 23.8.1995 г., стр. 1.[3] ОВ L 93, 26.3.1998 г., стр. 1.[4] ОВ L 102, 18.4.2002 г., стр. 1. Регламент изменен с Регламент (ЕО) № 993/2004 (ОВ L 182, 19.5.2004 г., стр. 28).[5] ОВ L 23, 25.1.2001 г., стр. 1. Регламент, изменен с Регламент (ЕО) № 993/2004.[6] За дефиницията на "вторични хранителни вещества" и "микрохранителни вещества", виж точка 19 от настоящия регламент и член 2, буква в) и член 2, буква г) от Регламент (ЕО) № 2003/2003 (ОВ L 304, 21.11.2003 г., стр. 1).[7] ОВ L 304, 21.11.2003 г., стр. 1.[8] Атомното тегло на N е 14.0067, на H — водород – е 1.00794 и на O — кислород — 15.9994. Следователно общото тегло на AN e 80.04, от което 28.01 се представлява от N. Съотношението между AN и N отговаря на 2.86.[9] Виж съображение 19 от настоящия регламент и дефиницията, дадена в член 2, буква б) от регламента за изкуствените торове.[10] Виж съображение 19 от настоящия регламент и дефиницията, дадена в член 2, буква к) от регламента за изкуствените торове.[11] В съответствие с дефиницията, дадена в член 2, буква й) от регламента за изкуствените торове.--------------------------------------------------